## Carlos Mazón trasllada el suport del Consell a les víctimes del tren atrapat en l’incendi de Bejís

*** El president de la Generalitat s'ha reunit, juntament amb la consellera de Justícia i Interior, amb els afectats que viatjaven en el tren involucrat en este incident**

El president de la Generalitat, Carlos Mazón, ha trasllat “tot el suport” de la Generalitat Valenciana per a “esclarir, compensar i rescabalar, i sobretot per a acompanyar” els afectats del tren atrapat en l’incendi de Bejís, amb els quals ha mantingut esta vesprada una reunió.

En la trobada, en la qual també ha participat la consellera de Justícia i Interior, Elisa Núñez, el cap de l’executiu valencià s’ha disculpat en nom de la Generalitat i s’ha posat a la disposició de les víctimes.

Segons ha destacat Carlos Mazón, “és un honor i una lliçó de vida haver rebut per fi els afectats”, i ha comunicat que la Generalitat acompanyarà les víctimes en el camí, “perquè és el mínim que un govern digne ha de fer”.

Fecha: 08/11/2023